Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 822/13/7701	Bardejov, 6.6.2014
EEČ : 2-54-81-2014

U Z N E S E N I E

Trestná vec:	obvinený XXXXX 
Zločin:	Krádež podľa § 212 odsek 4 písmeno a, odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
obvinení mladistvý XXXXX, mladistvý XXXXX a XXXXX od presne nezisteného dňa mesiaca júl 2011 do 15.09.2013 z rôznych častí rodinného domu nachádzajúceho sa v Poprade, mestská časť XXXXX,  z  priestorov interiéru osobných motorových vozidiel zaparkovaných v garáži nachádzajúcej sa na dvore tohto rodinného domu a z ubytovacích priestorov nachádzajúcich sa nad uvedenými garážami, odcudzili finančnú hotovosť vo výške najmenej 35.000,- € a nezistenú výšku finančnej hotovosti poľských zlotých v nominálnej hodnote najmenej 1.200,- €, predmety zo žltého kovu a to retiazku dlhú cca 50 cm s príveskom - odliatkom v tvare pumy o rozmeroch cca 3,5 x 3,5 cm v hodnote 2.300,- €, retiazku na ruku o hrúbke  0,3 cm, šírke 1 cm a dĺžke 17 cm v hodnote 700,- €, prenosný LCD televízor doposiaľ nezistenej značky v hodnote 165,- €, Play Station 3 v hodnote 420,- € a doposiaľ nezistený počet kusov pánskeho oblečenia, medzi ktorým bol 1 kus pánskej bielej mikiny značka Aueronautica, 1 kus pánskej tenkej letnej vetrovky tmavomodrej farby značky Armani, asi 10 tričiek s krátkym rukávom nezistenej značky v celkovej hodnote najmenej 1.200,- € a z priestorov autoservisu AUTO - BM servis, nachádzajúcom sa na ulici XXXXX XXXXX, 15 kusov litrových fliaš motorového oleja značky CASTROL 5W40 Long v hodnote 372,60,-€, 1 bal zváracieho drôtu v hodnote 165,-€, jedno balenie igelitových jednorazových poťahov na autosedadlá v hodnote 60,- €, 1 kus navigácie značky NAVIFLASH, MODELNO: NF1120 v hodnote 300,- € a finančnú hotovosť vo výške 1.000,- €, čím takto pre XXXXX, narodeného XXXXX trvale bytom XXXXX, mestská časť XXXXX spôsobili škodu vo výške cca 41.883,- €,

lebo je trestné stíhanie neprípustné podľa § 9 odsek 1 písmeno f

Odôvodnenie:
Dňa XXXXX bolo vyšetrovateľom oddelenia vyšetrovania Odboru kriminálnej polície Okresného riaditeľstva Policajného zboru v zmysle ustanovenia § 206 ods. 1/ Trestného poriadku vznesené obvinenie mladistvému XXXXX, narodenému  XXXXX  v Poprade,  trvale  bytom XXXXX, mestská časť Veľká, ulica XXXXX mladistvému XXXXX, narodenému XXXXX v Poprade, trv. bytom                                                             XXXXX, mestská časť XXXXX, ulica XXXXX,XXXXX, narodenému XXXXXv Poprade, trvale bytom XXXXX, mestská časť XXXXXza spáchanie zločinu Krádeže podľa § 212 ods. 1, ods. 4, písm. a/ Trestného zákona spáchaného formou Spolupáchateľstva podľa § 20 Trestného zákona.

V procesnom postavení obvineného bol zápisnične vypočutý ml. XXXXX, XXXXX,  trvale  bytom XXXXX, mestská časť XXXXX,  ktorý mimo iného vo svojej výpovedi sa ku spáchaniu tohto skutku doznal a taktiež svoje konanie oľutoval.

V procesnom postavení svedka poškodeného bol zápisnične vypočutý XXXXX, narodený XXXXX trvale bytom XXXXX, mestská časť XXXXX ktorý mimo iného uviedol, že vzal na vedomie skutočnosť, že dňa XXXXX bolo vyšetrovateľom  vo veci zločinu Krádeže podľa § 212 ods. 1, ods. 4, písm. a/ Trestného zákona spáchaného formou spolupáchateľstva podľa § 20 Trestného zákona a ďalšie vznesené  obvinenie XXXXX z Popradu, XXXXX   z Popradu  a  taktiež  aj  jeho synovi XXXXX. Po opätovnom poučení vyšetrovateľom v zmysle ustanovenia § 211 ods. 1/ Trestného poriadku svedok poškodený XXXXX, narodený XXXXX uviedol, že svojmu synovi odpustil a nedáva súhlas na trestné stíhanie svojho syna XXXXX, narodeného XXXXX a zároveň žiada vyšetrovateľa, aby v zmysle ustanovenia § 215 ods. 1 písm. d/ Trestného poriadku trestné stíhanie zastavil s poukazom na ustanovenie § 9 ods. 1 písm. f/ Trestného poriadku. Toto svoje vyhlásenie urobil dobrovoľne bez nátlaku inej osoby a plne si za ním aj stojí.

	Vyšetrovateľ Okresného riaditeľstva PZ v Bardejove, Odboru kriminálnej polície  podal po skončení  vyšetrovania návrh na zastavenie trestného stíhania z dôvodu, že trestné stíhanie je podmienené súhlasom poškodeného a tento súhlas poškodeným nebol daný.
	
	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

		Podľa § 9 ods. 1 písm. f/  Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného  a súhlas nebol daný alebo bol vzatý späť.
	
	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor